stanford-oval/wikipedia huggingface dataset:
TuTo Hockey kaudella 2006–2007
Kauden 2006-2007 kulku > Pudotuspelit

TuTo aloitti puolivälierät seitsemänneksi sijoittunutta Heinolan Kiekkoa vastaan. HeKi pelasi lujaa ja sääntöjen rajamailla, ja puolustaja Tommi Pelkosen puolivälierät päättyivät jo ensimmäisessä ottelussa, jonka TuTo voitti 4-3. TuTo voitti HeKin myös vieraissa 7-3 sekä kotonaan 2-1, voittaen puolivälieräsarjan puhtaasti 3-0 ja pidentäen peräkkäisten voittojen määränsä 22 otteluun. Puolivälierävaiheessa TuTon paras pistenikkari oli puolustaja Kai Syväsalmi, joka kohosi tässä vaiheessa pudotuspelipörssin kärkeen tehden kolmessa ottelussa neljä maalia ja antaen kaksi syöttöä.
Välierävastustajaksi TuTolle tuli Mikkelin Jukurit. 23.2.2007 pelatussa ensimmäisessä välieräottelussa Kupittaalla Jukurit otti voiton lukemin 5-1, katkaisten TuTon 22 voiton putken, joka kesti 77 päivää. Ottelu oli myös ensimmäinen peli, jonka TuTo hävisi varsinaisella peliajalla uudessa hallissaan. TuTo hävisi seuraavan ottelun Mikkelissä luvuin 3-0, ja vaikka joukkue kykeni vielä voittamaan kerran Jukurit kotihallissaan luvuin 3-1, mikkeliläiset osoittautuivat kotonaan vahvemmiksi samoin luvuin. Jukurit voitti TuTon runkopelaajien kuten Syväsalmen ja Kestin loukkaantumisten sävyttämän ottelusarjan luvuin 3-1 ja eteni Mestiksen finaaleihin. TuTon kohtaloksi tuli kolmantena vuotena peräkkäin Mestiksen pronssiottelu, jossa TuTo kohtasi vieraskentällä toisen jatkosta pudonneen ennakkosuosikin, Vaasan Sportin. Kolmatta peräkkäistä pronssia ei tullut, sillä Sport voitti TuTon 2-0, ja TuTo jäi Mestiksessä neljänneksi. Pudotuspeleissä paras pistemies oli kahdeksassa ottelussa tehot 4+3=7 tehnyt Atte Saunamäki, ja maalivahti Juha Kuokkasen torjuntaprosentiksi jäi pudotuspeleissä 91,93%.
Valmentajana jatkoi kolmannen kauden Ismo Lehkonen, joka solmi jatkosopimuksen myös kahdesta seuraavasta kaudesta. Kapteenina toimi nuori Tapio Laakso, joka aisaparinsa Timo Salon kanssa nousi muutamassa vuodesta a-juniorista joukkueen runkopelaajaksi. Sekä Laakso että Salo siirtyivät kauden päätyttyä SM-liigaan KalPan riveihin. Kauden yleisökeskiarvo runkosarjan jälkeen oli 1461[vanhentunut linkki], ja pudotuspeleissä yleisökeskiarvo oli 1741.
Kauden päätyttyä TuTon joukkuetta ja pelaajia palkittiin runsaasti. TuTo sai fair play -palkinnon joukkueena. Tero Forsell sai pelaajien valitseman parhaan pelaajan Kultainen kiekko -palkinnon, valmentajien valitseman parhaan hyökkääjän palkinnon sekä yleisön valitseman all stars -ykkössentterin tittelin, jonka lisäksi Forsell sai palkinnon pistepörssin voitosta. Forsell teki myös yhtä monta maalia (24) kuin K-Vantaan Jussi-Mikko Makkonen, jolle myönnettiin maalitykki-palkinto. Juha Kuokkanen valittiin kauden parhaaksi maalivahdiksi ja all stars -ykkösmaalivahdiksi, ja Pasi Järvinen palkittiin kauden parhaana puolustajana ja paikalla all stars -kakkosmiehistöön. Lisäksi puolustaja Kai Syväsalmi valittiin all stars -ykköstähdistöön. Kakkostähdistöön valittiin myös oikea laitahyökkääjä Jouni Virpiö. (Arkistoitu – Internet Archive)
TuTon pelaajat kaudella 2006-2007 > Lopullinen edustusjoukkue

| Maalivahdit> Numero | Maalivahdit>  | Maalivahdit> Pelaaja | Maalivahdit> Hanskakäsi | Maalivahdit> Sopimus | Maalivahdit> Syntymäpaikka | Maalivahdit>  |
| --- | --- | --- | --- | --- | --- | --- |
| 30 |  | Juha Kuokkanen | V | 2007 | Tampere, Suomi |  |
| 37 |  | Kim Törnström | V | 2007 | Turku, Suomi |  |
| Puolustajat> Numero | Puolustajat>  | Puolustajat> Pelaaja | Puolustajat> Kätisyys | Puolustajat> Sopimus | Puolustajat> Syntymäpaikka |
| --- | --- | --- | --- | --- | --- |

| 3 |  | Pasi Järvinen | O | 2009 | Tervakoski, Suomi |
| 4 |  | Kai Syväsalmi | V | 2008 | Tampere, Suomi |
| 5 |  | Henri Palmroth | V | 2007 | Turku, Suomi |
| 6 |  | Tommi Pelkonen | V | 2007 | Espoo, Suomi |
| 7 |  | Fredrik Vara | V | 2007 | Helsinki, Suomi |
| 14 |  | Stenka Karlsson | V | 2009 | Turku, Suomi |
| 18 |  | Matti Pelkonen | V | 2008 | Jyväskylä, Suomi |
| 44 |  | Mikko Jortikka | V | 2008 | Seinäjoki, Suomi |
| 73 |  | Matti Kesseli | V | 2007 | Lieto, Suomi |
| Hyökkääjät> Numero | Hyökkääjät>  | Hyökkääjät> Pelaaja | Hyökkääjät> Kätisyys | Hyökkääjät> Pelipaikka | Hyökkääjät> Sopimus | Hyökkääjät> Syntymäpaikka |
| --- | --- | --- | --- | --- | --- | --- |

| 9 |  | Aki Keinänen | O | LH | 2008 | Kuopio, Suomi |
| 10 |  | Janne Jokila | V | LH | 2007 | Turku, Suomi |
| 11 |  | Tobias Kauppinen | O | H | 2007 | Naantali, Suomi |
| 12 |  | Mikael Potila | O | LH | A-Juniori | Kaarina, Suomi |
| 13 |  | Ville Tuomola | V | H | 2008 | Kaarina, Suomi |
| 13 |  | Velimatti Virtanen | V | H | A-Juniori | Turku, Suomi |
| 16 |  | Timo Salo | V | LH | 2007 | Naantali, Suomi |
| 17 |  | Atte Saunamäki | V | LH | 2007 | Turku, Suomi |
| 19 |  | Arne Köhler | V | H | 2007 | Oslo, Norja |
| 21 |  | Juho Lehtisalo | V | H | 2007 | Turku, Suomi |
| 24 |  | Anton Kokkonen | V | H | A-Juniori | Turku, Suomi |
| 27 |  | Jari Kesti A | V | KH | 2007, (2008) | Forssa, Suomi |
| 33 |  | Tommi Vilppu | V | H | 2008 | Turku, Suomi |
| 39 |  | Tero Forsell A | O | KH | 2008 (2009) | Turku, Suomi |
| 40 |  | Jouni Virpiö | V | LH | 2007 | Jyväskylä, Suomi |
| 71 |  | Tapio Laakso C | V | KH | 2007 | Rymättylä, Suomi |
TuTon pelaajat kaudella 2006-2007 > Kauden aikana TuTossa pelanneet muut pelaajat

Puolustajat: Juhamatti Hietamäki 21 ottelua (ei kyennyt vakiinnuttamaan pelipaikkaa ja siirtyi takaisin liigaan ja Ässiin, Saku Vaihinen 1 ottelu.
Hyökkääjät: Oskar Essen 8 ottelua (siirtyi FPS:ään), Tomi Laurila 7 ottelua (lopetti uransa), Tommi Heinonen 5 ottelua (siirtyi muualle), Alexandr Naurov 4 ottelua (tuli Ässistä, teki 0+0, siirtyi takaisin Ässiin), Olli Lieskivi 2 ottelua, Matti Virtanen 1 ottelu.
TuTon pelaajat kaudella 2006-2007 > TuTo-pelaajat maajoukkuetehtävissä

17-vuotias Anton Kokkonen valittiin ainoana Mestis-pelaajana 18-vuotiaiden nuorten (U18) MM-kisoihin, jotka pelattiin Tampereella 11-22.2007[vanhentunut linkki]. Suomi joutui kisoissa karsintasarjaan taistelemaan paikastaan ensi vuoden kisoissa, ja ottelussa Saksaa vastaan Kokkonen teki 4-3 voittomaalin, varmistaen Suomen sarjapaikan. Lisäksi Kokkonen teki toisen maalin ottelussa Latviaa vastaan ja hänen tehotilastolukemakseen jäi turnauksen päätyttyä +1. Kokkonen istui myös neljä jäähyminuuttia[vanhentunut linkki].
Aiheesta muualla

TuTon kotisivut
Jatkoajan TuTo-keskusteluosasto
Pulkovo Aviation Enterprise

| Pulkovo Aviation Enterprise |
| --- | --- |
 Pulkovo Aviation Enterprisen Iljušin Il-86.
 IATA: FV  –  ICAO: PLK 
Kutsukoodi:  PULKOVO
Perustettu:  24. kesäkuuta 1932
Lakkautettu:  29. lokakuuta 2006
Laivaston koko:  52
Kohteiden määrä:  97
Solmukohdat:  Pulkovon kansainvälinen lentoasema
Emoyhtiö:  Rossiya Airlines
Kotipaikka:   Pietari, Venäjä
Pulkovo Boeing 737-500
Pulkovo Aviation Enterprise (IATA: FV, ICAO: PLK) (ven. Авиакомпания Пулково, Aviakompania Pulkovo) on entinen venäläinen valtio-omisteinen lentoyhtiö. Nimensä se sai Pietarissa sijaitsevan Pulkovon lentoaseman mukaan. Yhtiö perustettiin Aeroflotin paikalliseksi osastoksi Leningradissa 24. kesäkuuta 1932. Lokakuussa 2006 se sulautettiin yhteen toisen, sitä pienemmän ja uudemman valtiollisen yhtiön GTK Rossijan kanssa, ja uuden yhtiön nimeksi tuli Rossija.
Reittikohteet

Tammikuussa 2005 Pulkovo Aviation Enterprise lensi säännöllisesti seuraaviin kohteisiin:
Kotimaan kohteet: Adler/Sotši, Arkangeli, Barnaul, Bratsk, Habarovsk, Irkutsk, Jekaterinburg, Kaliningrad, Kemerovo, Krasnodar, Krasnojarsk, Mineralnye Vody, Moskova, Murmansk, Nižnevartovsk, Norilsk, Novosibirsk, Novyi Urengoi, Petropavlovsk-Kamtšatski, Pietari, Rostov, Samara, Surgut, Tjumen, Tšeljabinsk, Ufa ja Vladivostok.
Ulkomaan kohteet: Almaty, Amsterdam, Ateena, Baku, Berliini, Biškek, Budapest, Dušanbe, Düsseldorf, Frankfurt, Geneve, Hampuri, Hannover, Helsinki, Istanbul, Jerevan, Karaganda, Kiova, Kööpenhamina, Lontoo, Milano, München, Pariisi, Peking, Praha, Salzburg, Samarkand, Soul, Sofia, Taškent, Tbilisi, Tel Aviv ja Tukholma.
Laivasto

Heinäkuussa 2006:
Boeing 737-500 5 kpl
Iljušin Il-86 7 kpl
Tupolev Tu-134A 11 kpl
Tupolev Tu-154B-2 7 kpl
Tupolev Tu-154M 19 kpl
Onnettomuudet

22. elokuuta 2006 yhtiön Tupolev Tu-154 -matkustajakone matkalla Anapasta Pietariin syöksyi maahan lähellä Donetskia Ukrainassa . Kaikki 160 matkustajaa ja kymmenen hengen miehistö kuolivat. Matkustajista viisi oli ulkomaalaisia, heistä yksi oli 21-vuotias oululainen insinööriopiskelija, jolla oli Suomen ja Venäjän kaksoiskansalaisuus.
Onnettomuuden syyksi on kerrottu ukkosmyrsky.
Aiheesta muualla

Wikimedia Commonsissa on kuvia tai muita tiedostoja aiheesta .
Rossija-lentoyhtiön sivut
Iljušin Il-86 Pietarissa, Pulkovon lentoasemalla.
Rada

Rada (ukr. Рада) tarkoittaa neuvostoa. Se tulee keskiyläsaksan sanasta das Rat, joka puolan kautta on käytössä tšekissä, ukrainassa ja valkovenäjässä. Suomen sana raati on myös tullut lainasanana saksasta ja se on tarkoittanut kaupunginhallitusta.
Neuvostoiksi kutsutaan Ukrainassa kaupunginhallituksia ja vastaavia vaaleilla valittuja päättäviä elimiä eli neuvostoja. Ukrainan yksikamarinen parlamentti on kirjaimellisesti korkein neuvosto (ukr. верховна рада, Verh’ovna Rada). Parlamentilla oli sama nimi jo Ukrainan ensimmäisen itsenäisyyden aikana 1918 ja myös neuvostoaikana.
Aiheesta muualla

Ukrainan korkein neuvosto (ukrainaksi, englanniksi)
Rada Laikova

| Rada Laikova |
| --- | --- |

Euroopan parlamentin jäsen
 16.7.2024–  
Ryhmä:  Suverenistit
Henkilötiedot
Syntynyt: 3. huhtikuuta 1990 (ikä 34) Plovdiv, Bulgaria
Kansalaisuus:  bulgarialainen
Tiedot
Puolue:  Revival
Rada Laikova (bulg. Рада Лайкова; s. 3. huhtikuuta 1990 Plovdiv, Bulgaria) on bulgarialainen poliitikko. Laikova edustaa Revival-puoluetta. Laikova on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa Suvereenien kansakuntien Eurooppa -ryhmää
Aiheesta muualla

Kuvia tai muita tiedostoja aiheesta Rada Laikova Wikimedia Commonsissa
Rada Laikova Euroopan parlamentin jäsenet. Euroopan parlamentti.
Punatäplähilseily

Pityriasis rosea -läiskiä vartalolla
Punatäplähilseily eli pityriasis rosea on sairaus, jonka oireina ovat punaiset, lievästi hilseilevät läiskät vartalolla ja raajojen tyviosissa. Sen aiheuttajaksi arvellaan virusta. Tautia esiintyy varsinkin lapsilla ja nuorilla aikuisilla. Se ei tartu. Tautiin liittyvä ihottuma jatkuu viikkoja tai kuukausia eikä yleensä uusiudu.
Camille Melchior Gibert kuvasi sairauden vuonna 1860. Tauti on naisilla yleisempi kuin miehillä, ja useimmat sairastuneet ovat 10–35-vuotiaita.
Punatumake

Punatumake (lat. nucleus ruber) sijaitsee keskiaivoissa. Se on yhteydessä pikkuaivoihin ja se osallistuu muun muassa ihmisen liikkeiden säätelyyn.[lähde? ]
Raad ibn Zeid

Raad ibn Zeid
Raad ibn Zeid (arab. الأمير رعد بن زيد‎; s.  18. helmikuuta 1936 Berliini) on Irakin prinssin Zeid ibn Huseyinin ja Fahrelnissa Zeidin poika.
Valtaannousu

Irakin kuningas Feisal II syrjäytettiin vuonna 1958 verisessä vallankaappauksessa. Zeid, joka oli hänen serkkunsa, asui vallankaappauksen aikana perheineen Lontoossa, jossa Zeid toimi Irakin suurlähettiläänä. Zeid oli Irakin perustuslain mukaan kruununperijä ja sai tukea vaatimukselleenselvennä sukulaisiltaan Jordaniasta.
Perhe

Prinssi Raad nai ruotsalaissyntyisen Margaretha Inga Elisabeth Lindin 30. kesäkuuta 1963 Södertäljessä Ruotsissa. Siviilivihkimistä täydennettiin uudella vihkiseremonialla 5. elokuuta kuninkaallisessa palatsissa Ammanissa. He saivat viisi lasta:
prinssi Zeid ibn Raad, syntyi 26. tammikuuta 1964
prinssi Mired ibn Raad, syntyi 11. tammikuuta 1965
prinssi Firas ibn Raad, syntyi 12. lokakuuta 1969
prinssi  Faisal ibn Raad, syntyi 6. maaliskuuta 1975
prinsessa Fakhrelnissa ibnt Raad, syntyi 11. tammikuuta 1981
Raadin lentokenttä

Raadin lentokenttä (ICAO: EETR) on entinen lentokenttä ja sotilastukikohta Virossa, pari kilometriä Tarton keskustasta koilliseen. Lentokenttä sijaitsee pääosin Tarton kunnan, osittain myös Tarton kaupungin alueella. Lentokentällä oli yksi kolme kilometriä pitkä, betonipäällysteinen kiitotie. Tällä hetkellä kentällä sijaitsee Viron kansallismuseo.
Historiaa

Lentokenttä rakennettiin Raadin kartanon maille. Lentokentältä lennettiin ensilennot vuonna 1914. Neuvostomiehityksen aikana Raadin kenttä oli yksi Neuvostoliiton strategisista lentotukikohdista, ainoa Baltian alueella.
Viimeiset lennot kentältä lennettiin vuonna 1996.
Kiitotien länsipäähän avattiin vuonna 2016 Viron kansallismuseon uusi päärakennus.
Lentotukikohdan rakennuksia vuonna 2008.
Lentotukikohdan tarvikesuojia vuonna 2012.
Kiitotie vuonna 2008.
Aiheesta muualla

Kuvia tai muita tiedostoja aiheesta Raadin lentokenttä Wikimedia Commonsissa
Viron lentoasemat
| --- | --- |
Siviililentoasemat:   Kärdla  Kihnu  Kuressaare  Narva  Pärnu  Rapla  Ridali  Ruhnu  Tallinna  Tapa  Tartto  Viljandi 
Sotilaslentoasemat:   Raadi  Ämari 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: et:Raadi sõjaväelennuväli
Käännös suomeksi
Punahelmilevä

| Punahelmilevä |
| --- | --- |

Tieteellinen luokittelu
Kunta::  Kasvit Plantae
Kaari::  Punalevät Rhodophyta
Luokka::  Florideophyceae
Lahko::  Ceramiales
Heimo::  Ceramiaceae
Suku::  Ceramium
Laji::  tenuicorne
Kaksiosainen nimi
 Ceramium tenuicorne  (Kützing) Waern 
Infobox OKNimi-testi OK: 
Punahelmilevä (Ceramium tenuicorne) on punaleviin kuuluva laji. Sen haarat ovat punertavia tai kellertävän vaaleita, ne muodostavat tupsuja ja ne ovat pituudeltaan pisimmillään 12 cm mittaisia. Sekovarressa on paljon Y:n muotoisia haaroja ja kärjet ovat haarukkamaisia ja käyriä. Punalevä on ulkonäöltään pilvimäinen. Runsaassa auringonvalossa kasvavat punahelmilevät sisältävät vähemmän punaista väriä kuin syvemmällä kasvavat. Punahelmilevää kasvaa toisten levien pinnoilla ja sitä esiintyy 10 metrin syvyyteen saakka. Eniten sitä esiintyy 2–4 metrin syvyydessä ja syksyisin sitä on runsaasti matalissa vesissä. Punahelmilevä on Suomen merenrannoilla punalevistä yleisin. Sitä esiintyy suurin piirtein samoissa paikoissa kuin tummahelmilevää (Ceramium virgatum).
Rachel Daly

| Mitalit | Mitalit | Mitalit |  |
| --- | --- | --- | --- |
|  Rachel Daly |  Rachel Daly |  Rachel Daly |  |
Maa:   Englanti
Naisten jalkapallo
| MM-kilpailut  | MM-kilpailut  | MM-kilpailut  |  |
|  Hopeaa | Australia & Uusi-Seelanti 2023 | Jalkapallo |  |
| EM-kilpailut  | EM-kilpailut  | EM-kilpailut  |  |
|  Kultaa | Englanti 2022 | Jalkapallo |  |
Rachel Daly (s. 6. joulukuuta 1991) on englantilainen jalkapalloilija. Hän on pelipaikaltaan puolustaja. Hän on pelannut Englannin naisten maajoukkueessa vuoden 2022 EM-kilpailujen päättyessä 57 maaottelua ja tehnyt niissä kahdeksan maalia. Ensimmäisen naisten maaottelunsa hän pelasi kesäkuussa 2016. MM-kilpailuissa 2019 hän pelasi avauskokoonpanossa kahdessa ottelussa ja tuli vaihdosta kentälle kolmessa ottelussa. EM-kilpailuissa 2022 hän pelasi joukkueensa kaikki kuusi ottelua avauskokoonpanossa ja voitti kultaa.
Daly edustaa seuratasolla kotimaassaan Aston Villaa, johon hän siirtyi elokuussa 2022 pelattuaan useita vuosia yhdysvaltalaisessa Houston Dashissa.
Punatyvisammalet

| Punatyvisammalet |
| --- | --- |

Tieteellinen luokittelu
Kunta::  Kasvit
Ryhmä::  Sammalet
Kaari::  Lehtisammalet
Luokka::  Bryopsida
Alaluokka::  Dicranidae
Lahko::  Dicranales
Heimo::  Pottiaceae
Suku::  Punatyvisammalet Bryoerythrophyllum  P.C.Chen
Katso myös
   Punatyvisammalet Wikispeciesissä   Punatyvisammalet Commonsissa 
Infobox OKNimi-testi OK: 
Punatyvisammalet (Bryoerythrophyllum) on lehtisammalsuku, joka kuuluu toukosammalten heimoon. Suvussa on 34 lajia. Suomessa kasvavat ruostetyvisammal (Bryoerythrophyllum ferruginascens) ja punatyvisammal eli kalliopunatyvisammal (Bryoerythrophyllum recurvirostrum). Punatyvisammal on elinvoimainen laji, joka esiintyy koko maassa. Ruostetyvisammal on äärimmäisen uhanalainen laji, joka esiintyy harvinaisena Pohjois-Lapissa Utsjoella.
Raasepori Festival

Raasepori Festival/ Raseborg Festival
Raasepori Festival on Raaseporissa järjestettävä musiikkitapahtuma. Vuonna 2024 se järjestettiin 16.-17. elokuuta Tammisaaressa Stallörinpuistossa, samassa paikassa kuin vuonna 2023. Raasepori Festival on täysin kaksikielinen tapahtuma, jonka ohjelmistossa nähdäänkin suomalaisia, ruotsalaisia kuin myös ulkomaisia tähtiartisteja. Luvassa on myös korkealaatuista juoma- ja ruokatarjontaa sekä entistä viihtyisämpi tapahtuma-alue.kenen mukaan?
Raasepori Festival on järjestetty ensimmäisen kerran vuonna 2019. Tuolloin pääesiintyjänä nähtiin Europe. Ensimmäinen Rasepori Festiaali keräsi noin 5 000 kävijää. Festivaalin on perustanut tapahtuma-alan yritys Loud n Live. Festivaali vaihtoi omistajaa ja järjestäjää vuonna 2022, joka on Nordic Live Productions. Nordic Live Productions Oy on tunnettu myös heidän muista festivaaleista, kuten Aura Fest, Solar Sound Festival ja Vaasa Festival. Vuoden 2022 festivaali järjestettiin Bulevardin puistossa Karjaalla ja keräsi noin 7 000 kävijää.[lähde? ] Vuonna 2023 se järjestettiin 18.-19. elokuuta Stallörinpuistossa Tammisaaren keskustassa.
Vuoden 2022 artistit

Erin
Smith&Thell (SE)
Ida Paul & Kalle Lindroth
Molly Sanden (SE)
Ressu Redford
Haloo Helsinki!
Arttu Wiskari
Icona Pop (SE)
The Rasmus
Maija Vilkkumaa
Apocalyptica
The Sounds
Vuoden 2023 artistit

Gyllene Tider (SE)
Sanna Nielsen (SE)
KAJ
Bonnie Tyler (UK)
One Desire
Svea (SE)
Carola (SE)
Vuoden 2024 artistit

Tomas Ledin
Albin Lee Meldau (SE)
Melissa Horn (SE)
Patrik Isaksson ft. Frida Andersson
Sås & Kopp (vuxenversionen)
Benjamin Ingrosso (SE)
Mia Hafrén
Danny Saucedo (SE)
Michael Monroe
Crimson Peak
Superban ft. Mikko Sipola & Ben Granfelt
Pyöreä pöytä

Pyöreä pöytä voi viitata seuraaviin asioihin:
Pyöreä pöytä, radio-ohjelma
Pyöreän pöydän ritarit, brittiläinen tarina kuningas Arthurin palvelijoista
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tavola rotonda”, voi hakea sivunnimihaulla, laajalla sivunnimihaulla tai tekstihaulla.
Pulskiot

| Pulskiot |
| --- | --- |
 Namibianpulskio (Cyphostemma juttae)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Ylälahko::  Rosanae
Lahko::  Vitales
Heimo::  Viiniköynnöskasvit Vitaceae
Suku::  Pulskiot Cyphostemma  (Planch.) Alston
Katso myös
   Pulskiot Wikispeciesissä   Pulskiot Commonsissa 
Infobox OKNimi-testi OK: 
Pulskiot (Cyphostemma) on viiniköynnöskasvien (Vitaceae) heimoon kuuluva kasvisuku. Sukuun kuuluu reilut 250 lajia.
Pulskioita tavataan muun muassa Saharan eteläpuoleisessa Afrikassa. Niitä ei kasva Suomessa luonnonvaraisina.
Lajeja

Cyphostemma adenocaule
Cyphostemma anatomicum
Cyphostemma bainesii – namaquanpulskio
Cyphostemma bambuseti – kongonpulskio
Cyphostemma braunii – tansanianpulskio
Cyphostemma cirrhosum
Cyphostemma congestum
Cyphostemma cyphopetalum – etiopianpulskio
Cyphostemma elephantopus – norsupulskio
Cyphostemma fugosioides
Cyphostemma gigantophyllum
Cyphostemma glandulosissimum
Cyphostemma juttae – namibianpulskio
Cyphostemma laza – pullopulskio
Cyphostemma montagnacii – sulkapulskio
Cyphostemma princeae
Cyphostemma rhodesiae
Aiheesta muualla

Finto: Kassu – Kasvien suomenkieliset nimet: Cyphostemma
Suomen Lajitietokeskus: Pulskiot – Cyphostemma
Pummilla Tallinnaan

| ”Pummilla Tallinnaan” Tuomas Kauhanen mukana Mikko |
| --- | --- | --- |

Singlen tiedot
 Albumilta: TBA
 Julkaistu: 24. tammikuuta 2014
 Tuottaja(t): MGI, Ola
 Tyylilaji: rap
 Kesto: 07.05
 Levy-yhtiö: Warner Music Finland
Tuomas Kauhasen muut singlet
| ”Vahva” 2013 | ”Pummilla Tallinnaan” 2014 | ”Stalkkeri” 2014 |
"Pummilla Tallinnaan" on rap-artisti Tuomas Kauhasen 24. tammikuuta 2014 julkaistu single hänen tulevalta toiselta albumiltaan. Kappaleella vierailee myös Kauhasen debyyttialbumilla taustalaulajana toiminut Mikko Björk. Kappaleen musiikkivideo julkaistiin 17. tammikuuta 2014. "Pummilla Tallinnaan" myi kultaa heinäkuussa 2014.
Kappaleet

Pummilla Tallinnaan (mukana Mikko) – 3.49
Katulaulu – 3.16
Listasijoitukset

| Lista | Paras sijoitus |
| --- | --- |
Suomen virallinen singlelista: 1 
Suomen virallinen latauslista: 2
Rainer Lindeman

Rainer Uolevi Lindeman (19. huhtikuuta 1931 Perniö – 22. lokakuuta 2004 Oulu) oli suomalainen liikennöintialan yrittäjä ja yritysjohtaja, joka sai liikenneneuvoksen arvonimen.
Lindemanin vanhemmat olivat Riku (Elias) Lindeman ja Irene Pauliina Suominen ja puoliso 1957–1977 Raili Tuuli Lindeman. Rainer Lindeman joutui keskeyttämään kansankoulun käyntinsä ryhtyessään töihin, eikä hänellä siksi ollut minkään koulun päästötodistusta. Viistoistavuotiaana Särkisalon Linja -yhtiöön rahastajaksi tullut Lindeman oli yrityksessä sittemmin ajojärjestely- ja konttoritehtävissä, samoin kuin toimi linja-auton- ja taksinkuljettajana. Hän ryhtyi yrittäjäksi vain 24-vuotiaana ostaessaan vuonna 1955 Lauri Lempisen kanssa oululaisen Vuolevi-liikennöintiyhtiön.  Yhtiön nimi muutettiin Koskilinjoiksi ja Lindemanista tuli sen toimitusjohtaja vuonna 1957. Hän työskenteli silti myös yhtiön ajomestarina, korjaamolla ja kuljettajana. Koskilinjojen koko osakekannan Lindeman hankki vuonna 1965. Vuonna 1985 Koskilinjat laajeni merkittävästi ostamalla suuremman oululaisen Veljekset Pohjola -yhtiön, joka oli ollut sen kilpailija. Se teki useita yrityskauppoja myöhemminkin. Yritteliään ja innovatiivisen Lindemanin johtama yhtiö sai oululaisen Stiiknafuulia-yrittäjäpalkinnon vuonna 2003. Vuonna 1996 liikenneneuvoksen arvonimen saanut Lindeman johti yhtiötään kuolemaansa asti. Linja-autoliiton kultaisen ansiolevykkeen hän sai vuonna 2001.